غزہ دی پٹی

غزہ پٹی ( ، ) بحیرہ روم دے مشرقی ساحل اتے پیندا اک علاقہ ہے جہدیاں حداں دکھن-لہندے ول مصر (11 کلومیٹر) اتے مشرق اتے شمال ول اسرائیل (51 کلومیٹر) نال لگدیاں ہن۔ ایہہ 41 کلومیٹر لما اتے 6 توں 12 کلومیٹر چوڑا ہے اتے ایہدا کل رقبہ 365 مربع کلومیٹر ہے۔Arie Arnon, Israeli Policy towards the Occupied Palestinian Territories: The Economic Dimension, 1967–2007۔ MIDDLE EAST JOURNAL, Volume 61, No. 4, AUTUMN 2007 (p. 575)
ایہدی آبادی لگ بھگ 17 لکھ ہے۔Gaza Strip  Entry at the CIA World Factbook اتھوں دی آبادی زیادہ تر سنی مسلماناں دی ہے۔

حثیت
غزہ فلسطین دا اک علاقہ ہے جس دی سرحد مصر نال ملدی ہے۔ اس علاقہ نوں اسرائیل نے گھیرے وچ لے رکھیا ہے تے  اس دی تجارت تے خارجی معاملات وی آزاد نہیں۔ اس علاقے نوں اسرائیل نے 38 سال قبضہ کرن دے بعد چھڈیا تاں اس دے بعد ظلم و ستم دا بازار گرم رکھیا جداں کہ 2008ء-2009ء وچ اسرائیل دے غزہ تے حملے وچ ویکھیا جا سکدا ہے جتھے، اسرائیل نے فلسطینیاں تے چوہیاں اَتے خرگوشاں وانگ کثیف غیرعامل دھاتی دھماکا خیز مواد دا تجربہ کیتا ہے تے حملہ دے پہلے ہی دن 500 فلسطینیاں دا قتل عام کیتا اَتے جنگ دے 12 دن بعد ایہہ تعداد 1000 توں ودھ گئی۔

 وکھیڑا 
غزہ پٹی خودمختیار فلسطین اتھارٹی دا ہی اک حصہ ہے۔ فلسطین وی دو حصیاں وچ ونڈیا ہویا ہے۔ اسرائیل دے اک پاسے فلسطین مغربی کنڈھا ہے تے دوجے پاسے اس دا دوسرا حصہ غزہ پٹی ہے۔ اس دا کل ایریا 360 مربع کلومیٹر تے آبادی تقریباً 180000 دے قریب ہے۔ اس دی اپنی کوئی کرنسی نہیں ہے۔ اتھے اسرائیلی شیکل اتے مصری دینار دی بطور کرنسی ورتی جاندی ہے۔ غزہ پٹی بحیرہ روم دے مشرقی کنارے تے واقع ہے۔ اس دی سرحد دکھن مغربی پاسے 11  کلومیٹر  مصر نال اتے مشرق اتے شمال ول 51 کلومیٹر اسرائیل نال لگدی ہے۔ پرانے ویلے وچ غزہ پٹی ترکی دی عثمانی سلطنت دے ماتحت ہندی سی، پھر 1958 توں لے کے 1967 تک ایہہ مصر دے ماتحت رہیا 1967 دی عرب اسرائیل جنگ توں بعد اسرائیل نے ایہہ علاقہ مصر توں کھوہ لیا تے ایہہ 1994 تک اسرائیل دے ماتحت رہا| اک سندھی راہیں 1994 وچ اسرائیل نے اس نوں پھلستینی سرکار دے ماتحت سوے-حکمرانی دا اختیار دے دتا| غزہ پٹی دی زیادہ تر آبادی فلسطینی رفیوجی سنی مسلماناں دی ہے۔ اس دا علاقہ کل 41 کلومیٹر لمبا تے 6 توں 12  کلومیٹر چوڑا ہے۔ ایہہ دنیا دے سبھ توں زیادہ سنگھنی آبادی والے علاقیاں وچ شمار ہندا ہے۔ غزہ دیاں موجودہ حداں 1948 دی پہلی عرب اسرائیلی جنگ توں بعد، 1949 وچ ہوئے مصر-اسرائیل سمجھوتے نال ہوند وچ آئیاں سن۔ 2005 وچ اسرائیل نے اتھوں اپنیاں فوجاں باہر کڈھ لئیاں سن۔ 2007 توں لے کے اس اتے حماس نامی سخت گیر جتھیبندی نے قبضہ کیتا ہویا ہے ایہہ اپنے آپ نوں فلسطینی سرکار اتے غزہ پٹی دے شہریاں دا اصلی نمائندہ دسدی ہے۔ غزہ پٹی دی تراسدی ایہہ ہے کہ باقی دنیا نال اس دا زمینی رابطہ صرف اسرائیل جاں مصر دے راہیں ہی ہے۔ دوواں دیساں نے اس دی ناکہ بندی کیتی ہوئی ہے۔ اس ناکہ بندی توں نجات پاؤن لئی غزہ واسیاں اتے حماس نے سرنگاں دا جال وچھایا ہویا ہے۔ ایہہ سرنگاں مصر اتے اسرائیل دے اندر کافی دور تک پھیلیاں ہوئیاں ہن۔ ایہہ سرنگاں ہی حماس دی سفلتا دا کارن ہن۔ ایہناں راہیں روگٹھ دی ورتوں والا سامان اتے ہتھیار سمگل کر کے غزہ پٹی وچ لیاندے جاندے ہن۔

 حماس 
حماس اک کٹڑ سنی آزادی پسند جتھیبندی اے۔ امریکہ نے وی اس نوں دہشت گرد گروپاں دی لسٹ وچ پایا ہویا اے۔ اس نے اپنا مقصد  اسرائیل نوں دنیا دے نقشے توں مٹاؤنا اعلانیا ہویا اے۔ حماس نے 2001 وچ اسرائیل اتے راکٹ داغن دی شروعات کیتی سی| ہن تک ایہہ ہزاراں راکٹ اسرائیل اتے داغ چکا اے۔ 2006 وچ زیادہ انت تکنیک والے راکٹ ورتے جان لگے تے ایہہ بندرگاہ شہر اشکیلون تک مار کرن لگے| 2012 وچ یروشلم تے تل اویو راکٹاں دی مار ہیٹھ آ گئے ۔


 حوالے 

 بیرونی رابطے



گٹھ:2007ء وچ قائم ہون والے دیس تے علاقے

*
گٹھ:زرخیز ہلال

گٹھ:جنوبی سرزمین شام
گٹھ:مغربی ایشیا